Actualizare 15:20. Președintele Klaus Iohannis a făcut precizări pe Facebook cu privire la operație.

„Președintele României, domnul Klaus Iohannis, a fost internat marți, 26 aprilie a.c., la Spitalul Universitar de Urgență Militar Central "Dr. Carol Davila" și operat la nivelul umărului drept.

Intervenția chirurgicală a decurs în condiții optime, cu respectarea tuturor procedurilor. Starea de sănătate a Președintelui României este foarte bună, fiind apt din punct de vedere medical pentru îndeplinirea atribuţiilor funcţiei”, informează Adminstrația Prezidențială.

Președintele Klaus Iohannis avea programată în această dimineață o întâlnire cu premierul Dacian Cioloș, care a fost amânată de comun acord. Întrevederea a fost amânată pentru mâine după-amiază. Rămâne de văzut dacă președintele va onora această întâlnire.